આકાશમાંથી અંગારા ફેંકીને રસ્તા પરનો ડામર પીગળાવતી ‘ને કારનું એ.સી. ચાલુ રાખવા મજબૂર કરતી ગરમીમાં તો, ચાર રસ્તે વેચાતાં તરબૂચ કે બરફગોળા અને આઇસક્રીમ કે રંગીન શરબતો જ રાહત આપી શકે. ઘરમાં નિરાંતે ઠંડકમાં ઝોકાં મારતાં કે ટીવી જોતાં લોકોને કોઈ પૂછવા નથી જતું, કે ‘ગરમી કેવી પડે છે?’ (ધારો કે પૂછે ‘ને તોય ચાર રસ્તે મળતા જવાબોમાંથી જરાય ઊતરતો જવાબ કોઈનો ન હોય એની ખાતરી! ચાલીસથી પચાસ ડિગ્રીનો એક આંકડો ઉમેરાય વધારાનો, બીજું કંઈ નહીં.)